CELEX: 52014PC0303
Language: mt
Date: 2014-05-28
Title: Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt taż-ŻEE fir-rigward tal-emenda tal-Anness XX (Ambjent) għall-Ftehim ŻEE

|
			
		
		
		52014PC0303
		
			Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt taż-ŻEE fir-rigward tal-emenda tal-Anness XX (Ambjent) għall-Ftehim ŻEE /* COM/2014/0303 final - 2014/0157 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Sabiex jiġu żgurati
ċ-ċertezza tad-dritt u l-omoġeneità meħtieġa tas-Suq
Intern, il-Kumitat Konġunt taż-ŻEE għandu jintegra
l-leġiżlazzjoni kollha relevanti tal-UE fil-Ftehim ŻEE mill-aktar
fis possibbli wara l-adozzjoni tagħha. 
L-Artikolu 78 tal-Ftehim ŻEE
jipprovdi li l-Partijiet Kontraenti jsaħħu u jestendu l-kooperazzjoni
fil-qafas tal-attivitajiet tal-Unjoni f'diversi oqsma, fost l-oħrajn,
fil-qasam tal-ambjent.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
L-abbozz tad-Deċiżjoni tal-Kumitat
Konġunt taż-ŻEE (anness mad-Deċiżjoni tal-Kunsill
proposta) għandu l-għan li jemenda l-Anness XX (Ambjent)
għall-Ftehim ŻEE sabiex il-kooperazzjoni tal-Partijiet Kontraenti
tiġi estiża fil-qasam tal-ambjent.
Sabiex jinkiseb dan, jeħtieġ li
d-Direttiva 2009/128/KE tal-Parlament Ewropew u tal-Kunsill
tal-21 ta’ Ottubru 2009 li tistabbilixxi qafas għal azzjoni
Komunitarja biex jinkiseb użu sostenibbli tal-pestiċidi [1]
tiġi inkorporata fil-Ftehim ŻEE.
L-Anness XX (Ambjent) għall-Ftehim
ŻEE għandu għalhekk jiġi emendat.
Għandu jiġi nnutat li
jeħtieġ li l-pożizzjoni tal-UE tiġi adottata mill-Kunsill
billi din tinvolvi deroga għal-liġi tal-UE. In-Norveġja
għandha Pjan ta’ Azzjoni Nazzjonali dwar it-tnaqqis tar-riskji fir-rigward
tal-użu tal-pestiċidi għall-perjodu 2010-2014. Il-pjan ta’
azzjoni attwali huwa r-raba’ pjan nazzjonali li jiffoka fuq it-tnaqqis
tal-użu u r-riskji marbuta mal-użu ta’ prodotti għall-protezzjoni
tal-pjanti. Il-Pjan ta’ Azzjoni jilħaq, fil-biċċa l-kbira,
ir-rekwiżiti tad-Direttiva. Bosta mill-proġetti jibqgħu
għaddejjin sal-aħħar tal-2014. Barra minn hekk, minħabba
ċiklu ta' finanzjament fiss, ġie diġà deċiż liema
proġetti se jingħataw prijorità fl-2014. Għalhekk huwa
meħtieġ li jkun hemm perjodu ta’ żmien wara
l-31 ta’ Diċembru 2014 sabiex jiġu analizzati
r-riżultati ta’ proġetti li għadhom għaddejjin u biex
jiġi elaborat Pjan ta’ Azzjoni Nazzjonali ġdid. 
L-adattament li ġej dwar
l-Artikolu 4(2) tad-Direttiva huwa għalhekk propost min-naħa
tal-EFTA fl-abbozz tal-JCD, li jagħti lin-Norveġja ż-żmien
meħtieġ biex telabora Pjan ta’ Azzjoni Nazzjonali ġdid:
“Fir-rigward tan-Norveġja, il-kliem
“26 ta’ Novembru 2012” jiġu sostitwiti bil-kliem
“1 ta’ Jannar 2016”.
3.           L-ELEMENTI
ĠURIDIĊI TAL-PROPOSTA
L-Artikolu 1(3) tar-Regolament tal-Kunsill
(KE) Nru 2894/94 dwar l-arranġamenti għall-implimentazzjoni
tal-Ftehim ŻEE jipprevedi li, wara proposta mill-Kummissjoni, il-Kunsill
jistabbilixxi l-pożizzjoni li għandha tiġi adottata f'isem
l-Unjoni fir-rigward ta'Deċiżjonijiet bħal dawn. 
Il-Kummissjoni tressaq l-Abbozz
tad-Deċiżjoni tal-Kumitat Konġunt taż-ŻEE
għall-adozzjoni mill-Kunsill bħala l-pożizzjoni tal-Unjoni.
Il-Kummissjoni tittama li tkun fil-qagħda li tippreżentah fil-Kumitat
Konġunt taż-ŻEE mill-aktar fis possibbli.
2014/0157 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tiġi adottata, f’isem l-Unjoni Ewropea, fil-Kumitat Konġunt
taż-ŻEE fir-rigward tal-emenda tal-Anness XX (Ambjent)
għall-Ftehim ŻEE
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 175(1)
flimkien mal-Artikolu 218(9) tiegħu,
Wara li kkunsidra r-Regolament tal-Kunsill
(KE) Nru 2894/94 tat-28 ta' Novembru 1994 dwar
l-arranġamenti għall-implimentazzjoni tal-Ftehim dwar
iż-Żona Ekonomika Ewropea[2],
u b'mod partikolari l-Artikolu 1(3) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Il-Ftehim dwar
iż-Żona Ekonomika Ewropea[3]
(“il-Ftehim ŻEE”) daħal fis-seħħ
fl-1 ta' Jannar 1994.
(2)       Skont l-Artikolu 98
tal-Ftehim ŻEE, il-Kumitat Konġunt taż-ŻEE jista’
jiddeċiedi li, fost l-oħrajn, jemenda l-Anness XX (Ambjent)
għall-Ftehim ŻEE.
(3)       Id-Direttiva 2009/128/KE
tal-Parlament Ewropew u tal-Kunsill[4]
għandha tiġi inkorporata fil-Ftehim ŻEE.
(4)       L-Anness XX (Ambjent)
għall-Ftehim ŻEE għandu għalhekk jiġi emendat kif
meħtieġ. 
(5)       Il-pożizzjoni tal-Unjoni
fil-Kumitat Konġunt taż-ŻEE għandha għalhekk tkun
ibbażata fuq l-abbozz ta’ Deċiżjoni li jinsab mehmuż.
ADOTTA DIN ID-DEĊIŻJONI: 
Artikolu 1
Il-pożizzjoni li għandha tiġi
adottata, f’isem l-Unjoni Ewropea, fil-Kumitat Konġunt taż-ŻEE
dwar l-emenda proposta tal-Anness XX (Ambjent)
għall-Ftehim ŻEE tkun ibbażata fuq l-abbozz ta'
Deċiżjoni tal-Kumitat Konġunt taż-ŻEE mehmuż
ma’ din id-Deċiżjoni.
Artikolu 2
Din
id-Deċiżjoni tidħol fis-seħħ fid-data tal-adozzjoni
tagħha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 309, 24.11.2009, p. 71
[2]               ĠU L 305, 30.11.1994, p. 6.
[3]               ĠU L 1, 3.1.1994, p. 3. 
[4]               ID-DIRETTIVA 2009/128/KE TAL-PARLAMENT EWROPEW U
TAL-KUNSILL (ĠU L 309, 24.11.2009, p. 71).
ANNESS
DEĊIŻJONI TAL-KUMITAT KONĠUNT TAŻ-ŻEE
Nru .../2014
ta' 
li temenda l-Anness XX (Ambjent) għall-Ftehim ŻEE
IL-KUMITAT KONĠUNT TAŻ-ŻEE,
Wara li kkunsidra l-Ftehim dwar
iż-Żona Ekonomika Ewropea (“il-Ftehim ŻEE”), u b’mod partikolari
l-Artikolu 98 tiegħu,
Billi:
(1)                   
Id-Direttiva 2009/128/KE tal-Parlament Ewropew
u tal-Kunsill tal-21 ta’ Ottubru 2009 li tistabbilixxi qafas
għal azzjoni Komunitarja biex jinkiseb użu sostenibbli
tal-pestiċidi[1],
kif korretta fil-ĠU L 161, 29.6.2010, p. 11, għandha
tiġi inkorporata fil-Ftehim ŻEE,
(2)                   
Għalhekk, l-Anness XX għall-Ftehim
ŻEE għandu jiġi emendat kif xieraq.
ADOTTA DIN
ID-DEĊIŻJONI:
Artikolu 1
Dan li ġej jiddaħħal wara
l-punt 1k (id-Direttiva 2003/35/KE tal-Parlament Ewropew u
tal-Kunsill) tal-Anness XX għall-Ftehim ŻEE:
"1l.         32009 L 0128:
Id-Direttiva 2009/128/KE tal-Parlament Ewropew u tal-Kunsill
tal-21 ta’ Ottubru 2009 li tistabbilixxi qafas għal azzjoni
Komunitarja biex jinkiseb użu sostenibbli tal-pestiċidi (ĠU
L 309, 24.11.2009, p. 71), kif korretta fil-ĠU L 161,
29.6.2010, p. 11.
Id-dispożizzjonijiet tad-Direttiva,
għall-finijiet ta’ dan il-Ftehim, jinqraw bl-adattament li ġej: 
Fir-rigward tan-Norveġja, il-kliem
“26 ta’ Novembru 2012” fl-Artikolu 4(2) jinbidel bil-kliem
“1 ta’ Jannar 2016”.”
Artikolu 2
It-testi tad-Direttiva 2009/128/KE, kif
korretti fil-ĠU L 161, 29.6.2010, p. 11, fil-lingwa
Islandiża u f'dik Norveġiża, li għandhom jiġu
ppubblikati fis-Suppliment ŻEE ta' ma’ Il-Ġurnal Uffiċjali
tal-Unjoni Ewropea, ikunu awtentiċi.
Artikolu 3
Din id-Deċiżjoni tidħol
fis-seħħ fi […], dment li jkunu saru n-notifiki kollha skont
l-Artikolu 103(1) tal-Ftehim ŻEE*, jew fil-jum
tad-dħul fis-seħħ tad-Deċiżjoni tal-Kumitat
Konġunt taż-ŻEE Nru .../... ta' ...[2] [li tinkorpora
r-Regolament (KE) Nru 1107/2009], skont liema data tkun l-iżjed tard.

Artikolu 4
Din id-Deċiżjoni tiġi
ppubblikata fit-Taqsima taż-ŻEE u fis-Suppliment taż-ŻEE
ta' ma' Il-Ġurnal Uffiċjali tal-Unjoni Ewropea.
Magħmul fi Brussell, .
Għall-Kumitat Konġunt taż-ŻEE
Il-President
      
      
      
Is-Segretarji
għall-Kumitat Konġunt taż-ŻEE 
[1]               ĠU L 309, 24.11.2009, p. 71.
[2]               ĠU L ...
*               [Ma huma
indikati l-ebda rekwiżiti kostituzzjonali.] [Huma indikati rekwiżiti
kostituzzjonali.]